L 52/30
RO
Jurnalul Oficial al Uniunii Europene
20.2.2023
(ii) animalele donatoare au fost ținute, în timpul celor 60 de zile anterioare datei recoltării materialului seminal, a ovocitelor sau a embrionilor, într-un centru de inseminare artificială sau într-o altă unitate adecvată, unde, pe o rază de cel puțin 20 km, nu s-a confirmat niciun focar de DNC pe parcursul celor trei luni anterioare datei recoltării materialului seminal, a ovocitelor și a embrio­ nilor; (iii) animalele donatoare au fost consultate clinic cu 28 de zile înainte de data recoltării, precum și pe parcursul întregii perioade de recoltare și nu au prezentat niciun simptom clinic de DNC; (b) orice destinație situată într-o altă zonă de vaccinare de categoria I sau II dintr-un alt stat membru, dacă pe lângă condițiile prevăzute la litera (a), sunt îndeplinite toate condițiile următoare: (i) animalele donatoare au fost supuse unor teste de depistare a virusului care cauzează DNC prin reacția de polimerizare în lanț (PCR) efectuată pe eșantioane de sânge recoltate la începutul recoltării materialului seminal și ulterior cel puțin o dată la 14 zile pe parcursul perioadei de colectare a materialului seminal sau în ziua recoltării de embrioni și ovocite, rezultatele fiind negative; (ii) materialul seminal a fost supus unui test de depistare a virusului care cauzează DNC prin PCR, rezultatele fiind negative; (c) orice destinație situată în același stat membru sau în alt stat membru sau, în cazul unei zone de vaccinare de categoria I, într-o țară terță, dacă pe lângă condițiile prevăzute la litera (a), animalele donatoare respectă orice alte garanții adecvate în materie de sănătate animală, pe baza unui rezultat pozitiv al unei evaluări a riscurilor privind impactul unei asemenea expedieri și măsurile de combatere a răspândirii DNC solicitate de autoritatea competentă din statul membru în care se află unitatea de origine și aprobate de autoritățile competente din statele membre de tranzit și de destinație, înainte de expedierea materialului seminal, a ovocitelor și a embrionilor respectivi.
3.4.2.
Circulația transporturilor de material seminal, ovocite și embrioni proveniți de la bovine poate fi autorizată de la unități de material germinativ aprobate sau de la alte unități situate într-o zonă de vaccinare de categoria II către orice destinație dintr-o altă zonă de vaccinare de categoria II din același stat membru. 3.5.
Circulația transporturilor de subproduse de origine animală neprelucrate provenite de la bovine din zonele de vaccinare de categoria I: Circulația transporturilor de subproduse de origine animală neprelucrate provenite de la bovine poate fi autorizată de la unități situate într-o zonă de vaccinare de categoria I către: (a) orice destinație situată în același stat membru sau către orice destinație situată în zonele de vaccinare de categoria I sau II dintr-un alt stat membru; (b) în cazul transporturilor de piei, orice destinație situată în orice zonă din același sau din alt stat membru ori într-o țară terță, doar dacă se respectă una dintre următoarele condiții: (i) pieile tratate au fost supuse unuia dintre tratamentele menționate la punctul 28 literele (b)-(e) din anexa I la Regulamentul (UE) nr.
142/2011 al Comisiei (1); sau (ii) pieile tratate au fost supuse unuia dintre tratamentele prevăzute în secțiunea XIV capitolul I punctul 4 litera (b) subpunctul (ii) din anexa III la Regulamentul (CE) nr.
853/2004 al Parlamentului European și al Consiliului (2) și au fost supuse tuturor măsurilor de precauție pentru a se evita recontaminarea cu agenți patogeni după tratament.
(1) Regulamentul (UE) nr.
142/2011 al Comisiei din 25 februarie 2011 de punere în aplicare a Regulamentului (CE) nr.
1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
(2) Regulamentul (CE) nr.
853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).